Pous Benedictus XII - Wikipedia
Pous Benedictus XII
(Aangestuur vanaf Jacques Fournier)
20 Desember 1334
tussen 1280 en 1285
24 April 1342
Benedictus XII was die 197ste pous van die Rooms-Katolieke Kerk en die derde pous wat in Avignon gebly het, van 1334 tot 1342.
2.1 Bulle en Ensiklieke
Pous Benedictus XII is gebore as Jacques Fournier tussen 1280 en 1285 in Saverdun, Frankryk, die seun van 'n bakker of 'n meulenaar. Hy word 'n Cistercienser monnik en studeer aan die Universiteit van Parys waar hy 'n doktorsgraad in teologie behaal. In 1311 word hy ab van Fontfroide en raak bekend vir sy intellek en organisatoriese talent. Op 19 Maart 1317 word hy biskop van Pamiers. Hier het hy die Kathare help vervolg. Sy optrede teen die Kathare van Montaillou in Ariège het hy sorgvuldig opgeteken in die Fournier Register wat hy in die Vatikaan se argief laat opneem het. Op 3 Maart 1326 word hy biskop van Mirepoix in Ariège. Op 18 Desember 1327 maak Pous Johannes XXII hom kardinaal van Sint Prisque. Op 20 Desember 1334 volg hy Pous Johannes XXII op en regeer tot sy dood op 25 April 1342. Hy word opgevolg deur Pous Clemens VI. Die naam ‘Benedictus’ beteken 'geseënde'.
Die Palais des Papes in Avignon
Pous Benedictus XII is verkies met die eerste stemming van die konklaaf. Hy word gekroon op 8 Januarie 1335. Hy het nie die beleid van sy voorganger voortgesit nie. Hy het vrede gemaak met keiser Lodewyk IV en met die Franciskane.
Benedictus was hervormings gesind en het probeer om die luukses van die kloosters te beperk. Hy die pouslike paleis (Palais des Papes) in Avignon laat bou. Hy het hom veral besig gehou met die teologie en baie van die sienings van Pous Johannes XXII verwerp. In die bul “Benedictus Deus”, gedateer op 29 Januarie 1336, leer hy dat die siele van die gestorwenes dadelik na die dood hul ewige bestemming bereik eerder as om te moet wag tot die Laaste Oordeel. Hy het lang teologiese debatte met William van Ockham en Meester Eckhart gevoer.
29 Januarie 1336 – Benedictus Deus. Oor die lewe na die dood.
↑ Benedict XII. (2008). Encyclopædia Britannica. Deluxe Edition. Chicago: Encyclopædia Britannica.
↑ Peterson, J.B. (1907). Pope Benedict XII. In The Catholic Encyclopedia. New York: Robert Appleton Company. Besoek op 3 Februarie 2009 by: http://www.newadvent.org/cathen/02430a.htm
Wikimedia Commons bevat media in verband met Benedictus XII.
Catholic Encyclopedia (1913)/Pope Benedict XII
Johannes XXII Pous (Pontifex Maximus)
1334 – 1342 Opgevolg deur
Ontsluit van "https://af.wikipedia.org/w/index.php?title=Pous_Benedictus_XII&oldid=1791331"
Mense in die 14de eeu
Sterftes in 1342
Die bladsy is laas op 8 September 2018 om 11:12 bygewerk.